મોરબી શહેર સહિત જિલ્લામાં ઉનાળાની કાળઝાળ ગરમીને લઇને છેવાડાના વિસ્તારોમાં પીવાનું પાણી લોકોને મળી રહે તે માટે વહીવટી તંત્ર દ્વારા સઘન કામગીરી કરી રહ્યું છે પરંતુ મોરબી જિલ્લા સેવાસદન તેમજ તાલુકા સેવા સદનમાં મુકવામાં આવેલ ફિલ્ટર પ્લાન્ટ તેમજ વોટરકુલર છેલ્લા ઘણા સમયથી બંધ હાલતમાં હોવાના પગલે વિવિધ શાખાઓમાં કામ કરતા કર્મચારીઓ તેમજ કામ અર્થે આવતા અરજદારોને ઉનાળાની કાળઝાળ ગરમીમાં પીવાનું  પાણી ન મળતાં ભારે મુશ્કેલી માં મુકાઈ જવા પામ્યા છે જીલ્લાના છેવાડાના વિસ્તારોમાં પીવાનું પાણી પહોંચાડવા માટે સજ્જ એવું તંત્ર પોતાની જ કચેરીઓમાં પાણી માટે રઝળપાટ કરવી પડતા આશ્ચર્ય ઉભું થવા પામ્યું છે મોરબી જીલ્લા માં ઉનાળા ની કાળઝાળ ગરમી ની શરૂઆતે છેવાડાના ગામડાઓમાં પીવાના પાણી મેળવવા લોકો ને રઝળપાટ કરવાનો વારો આવ્યો છે ત્યારે વહીવટી તંત્ર દ્વારા છેવાડા ના ગામડા માં પાણી પહોંચાડવા વ્યવસ્થા કરવામાં આવી છે.